Die SAW in die Grensoorlog 1966-1989 – Roekeloos
Gepubliseer deurBettie Blom	 12/05/2013 11/01/2017 Los kommentaar op Die SAW in die Grensoorlog 1966-1989
Die SAW in die Grensoorlog 1966-1989 kyk vir die eerste keer omvattend na die Suid-Afrikaanse Weermag (SAW) se rol in die Grensoorlog in Namibië en Angola.
Dit ontleed die oorsake en verloop van die konflik, asook die breër internasionale konteks waarbinne dit plaasgevind het.
Die boek bevat belangrike nuwe inligting uit dokumente wat sedert die einde van die oorlog in 1989 gedeklassifiseer is. Hieronder tel dokumente van die Staatsveiligheidsraad, die departement van buitelandse sake, die SAW en die Kubaanse en Sowjetse regerings. Dit werp lig op die Suid-Afrikaanse regering se oogmerke in sowel Angola as die destydse Suidwes, die SAW se strategie in die konflik en die oorgrensoperasies in Angola.
Leopold Scholtz het ook onderhoude gevoer met verskeie prominente oudoffisiere van die SAW en geput uit inligting uit die Kubaanse argiewe om so ’n volledig moontlike prentjie van individuele operasies te skets. Al die belangrikste operasies en veldslae van die oorlog word bespreek, waaronder Savannah, Reindeer, Sceptic, Protea en Moduler, asook die veldslae by Cassinga en Cuito Cuanavale.
Die skrywer vergelyk in die laaste hoofstukke die onderskeie partye, waaronder Swapo, die Angolese regering, die Kubane en die SAW se onderskeie doelwitte met die oorlog en in watter mate dit bereik is al dan nie. In die proses beantwoord Scholtz die vraag: Wie het die Grensoorlog gewen?
Die boek verskyn eerskomende Woensdag.
Dit sal ook in Engels beskikbaar wees: The SADF in the Border War 1966-1989.
Die SAW in die Grensoorlog 1966-1989 / deur Leopold Scholtz — Tafelberg, 15 Mei 2013 – 544p.;. — sagteband. — ISBN 9780624054085 :
Die SAW in die Grensoorlog 1966-1989,
Sleutelwoorde: Die SAW in die Grensoorlog 1966-1989, Leopold Scholtz, Suid-Afrika, Namibië, Angola
Gepubliseer deurBettie Blom 12/05/2013 11/01/2017 Gepubliseer inBoekeSleutelwoorde: Angola, Leopold Scholtz, Namibië, Suid-Afrika, Swapo
New Stages Festival 2013